Diari Oficial de la Generalitat Valenciana


Sumari del DOGV 459, del 05-11-1986 (1986/807480)

ORDRE de 26 de setembre de 1986, de la Conselleria d'Economia Hisenda, per la qual s'acorda l'adquisició per la Generalitat Valenciana, d'uns baixos situats a València, Pl. Sant Esteve, núm. 2.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   459

Data del DOGV
:   05-11-1986

Secció del DOGV
:   ALTRES DISPOSICIONS

Número del document
:   1986/807480


Data del document
:   26-09-1986

Organisme emissor
:   Conselleria d'Economia i Hisenda

Tipus de document
:   Ordre

Ordre de 26 de setembre de 1986, de la Conselleria d'Economia i Hisenda, per la qual s'acorda l'adquisició per la Generalitat Valenciana d'uns baixos situats a València, Pl. Sant Esteve, núm. 2.  
A proposta de l'Hble. Sr. Conseller de Cultura, Educació i Ciència, s'ha sol·licitat l'adquisició per la Generalitat Valenciana d'uns locals baixos, mitgers de l'edifici que en la Pl. Sant esteve, núm 1 i 3, ocupa el Conservatori Superior de Música. Actualment l'augment del nombre d'alumnes i de les funcions de la Secretaria administrativa, fa que l'espai resulte insuficient.   
Tot això fa aconsellable l'adquisició per la Generalitat Valenciana, d'uns baixos situats a València, Pl. Sant Esteve, núm. 2, per considerar que reuneixen les característiques necessàries.   
En atenció d'aquests motius i atés el que disposa l'article 9.1 del Decret 46/1983 de 18 d'abril, pel qual s'aproven les normes provisionals per a l?administració, defensa i conservació del Patrimoni de la Generalitat Valenciana, en relació amb els articles 55 de la Llei de Patrimoni de l'Estat i 106 del seu Reglament, i amb la valoració tècnica oportuna prèvia i els informes del Servei de Patrimoni de la Intervenció General.   
ORDENE:  
Article 1r  
S'acorda l'adquisició mitjançant contractació directa a títol onerós i en virtut de compravenda, dels baixos següents:   
- Planta baixa de l'esquerra entrant amb una superfície de 37'50 m2. Forma part d'una cosa a València, carrer de Zurita, núm 6, inscrita al tom 370, llibre 14 de Serrans, foli 20, finca 871, inscripció 7a.   
- Planta baixa de la dreta entrant amb una superfície de 172'97 m2. Té la seua entrada independent per la Plaça de Sant Esteve, núm. 2.   
- Planta baixa esquerra amb una superfície de 120'16 m2, entrant per la Plaça de Sant Esteve, núm. 2.   
Aquestos baixos són propietat actualment d«Industrias Martí Tormo, SA», inscrits en el Registre de la Propietat de València número u, al tom 370, llibre 14 de Serrans, folis 20-94-97, finques 102-787-168, inscripcions 8ª-6ª-6ª, respectivament.   
Article 2n  
Els esmentats baixos, es troben lliures de càrregues, gravàmens i inquilins.   
La compra que necessàriament es formalitzarà en escriptura pública, es realitzará per un preu d'onze milions cent dotze mil pessetes (14.696.298 Pts.).   
Les despeses i els impostos que es deriven de l'esmentada compra, s'abonaran per les parts, segons la Llei.   
Article 3r  
El Servei de Patrimoni de la Tresoreria General, realitzarà els tràmits necessaris per a donar efectivitat al que disposa aquesta Ordre.   
València, 26 de setembre de 1986.   
El Conseller d'Economia i Hisenda,  
ANTONI BIRLANGA CASANOVA